Emma Stonová

Emily Jean Stonová (* 6. November 1988, Scottsdale, Arizona, USA) je americká herečka. Za film La La Land bola v roku 2017 ocenená cenami Academy Awards, Zlatý glóbus a cenu BAFTA.

Životopis 
Emily Jean Stonová sa narodila rodičom Jeffovi a Kristy Stonovým 6. novembra 1988 v meste Scottsdale v Arizone. Už odmalička bola členkou miestneho divadla Valley Youth v Phoenixu. Navštevovala základnú školu Sequoya, ale kvôli hraniu sa posledné dva roky učila doma. Za tú dobu sa objavila vo veľkom množstve divadelných predstavení od Popolušky až po Malú morskú vílu. Jeden semester tiež pobudla na Xavier College, čo je dievčenská katolícka škola. Keď mala pätnásť rokov prosila matku, aby sa s ňou presťahovala do Kalifornie, pretože sa chcela naplno venovať herectvu. Prvé skúsenosti nazbierala v seriáloch ako Malcolm či Médium, tiež si zahrala v siedmich epizódach seriálu stanice Fox Drive, ktorý bol za krátky čas stiahnutý z obrazovky. Šťastie sa na ňu usmialo v roku 2007, keď stvárnila postavu Jules vo filme Superbad. Film sa stal kasovým trhákom. Hneď potom účinkovala vo filme The Rocker ktorý jej veľký úspech nepriniesol, ale ostala obľúbenou herečkou u divákov. V komédií The House Bunny si zahrala vedľajšiu postavu po boku Anny Farisovej kde stvárnila postavu Natalie ktorá bola prezidentkou dievčenského spolku. V roku 2010 účinkovala v teenagerskej komédií Easy A a za svoj výkon bola nominovaná na Zlatý glóbus. V októbri 2010 sa jej splnil sen, keď moderovala jednu epizódu kultového seriálu Saturday Night Live, o rok neskôr získala túto možnosť ešte raz. Mimoriadne úspešným bol pre ňu rok 2011, predstavila sa po boku Ryana Goslinga a Julianne Moore vo film Crazy Stupid Love a potom nastala jej prvá veľká úloha, za ktorú si vyslúžila nomináciu na Oscara, The Help. Emma tiež prepožičala jej hlas v animovanej rozprávke Croods. V roku 2015 hrala spolu s Naomi Wattsovou, Andreou Riseborough, Michaelom Keatonom, Amy Ryan a Zachom Galifianakisom čiernej komédií Birdman, kde stvárnila dcéru Michaela Keatona, ktorá sa vrátila z liečenia. Tiež sa objavila po boku Rachel McAdamsovej a Bradley Coopera vo filme Aloha. V roku 2021 si zahrala hlavnú rolu vo filme Cruella.

Súkromný život 
Od polovice roku 2011 do októbra 2015 bol jej partnerom Andrew Garfield. Miluje čiernobiele filmy a venuje sa boju proti rakovine prsníkov, ktorou trpí aj jej matka. Pôvodom je blondína a veľmi si chráni svoje súkromie.

Poznámky

Referencie

Iné projekty

Externé odkazy 
 
 

Filmové herečky USA
Dabingové herečky USA
Držitelia Oscara za najlepší ženský herecký výkon v hlavnej úlohe
Držiteľky ceny Zlatý glóbus za najlepší ženský herecký výkon (komédia/muzikál)
Držiteľky ceny BAFTA za najlepšiu herečku v hlavnej úlohe
Držitelia ceny AACTA
Osobnosti USA írskeho pôvodu
Osobnosti USA anglického pôvodu
Osobnosti z Arizony
Držitelia Screen Actors Guild Award